স্লিং বিকিনি (), যা সাসপেন্ডার বিকিনি (), সাসপেন্ডার থং (), স্লিংশটন বিকিনি (), বা শুধু স্লিংশট () নামেও পরিচিত। এটি হচ্ছে এক কাপড়ের তৈরি একপ্রকার বিকিনি, যা শরীরের অনেক কম অংশকে আবৃত করে। স্লিংশট বিকিনির নিচের অংশ থেকে চওড়া ফিতা হিপ ও কোমর পেরিয়ে, স্তনকে ঢেকে রেখে একেবারে কাঁধ পর্যন্ত গিয়ে শেষ হয়; এবং বুকের আশপাশ ও বাকি শরীর সম্পূর্ণ অনাবৃত রাখে। এটি শরীরের উপরাংশে শুধুমাত্র স্তনবৃন্ত, ও নিম্নাংশে শুধুমাত্র শ্রোণীর (পিউবিস) অংশটুকু আবৃত করে। এছাড়া শরীরের পেছনভাগ সম্পূর্ণ অনাবৃত থাকে। পেছনভাগে ঘাড় থেকে ফিতা নিচের দেকে হাল্কা ভি আকৃতিতে নিতম্বের ভাঁজের ভেতর দিয়ে প্রসারিত হয়, যা থং স্টাইলের নিম্নভাগের সৃষ্টি করে। এ ধরনের বিকিনির ভিন্ন সংস্করণগুলোর মধ্যে রয়েছে প্রেটজেল বিকিনি। এক্ষেত্রে দেহের সামনের ভাগে নিচ থেকে দুটি ফিতা এসে ঘাড়কে পেচিয়ে শেষ হয়। এরপর ঘাড় থেকে একটি চিকন ফিতা শরীরের মাঝ বরাবর পেছন দিয়ে নিতম্বের ভাঁজের ভেতর দিয়ে প্রসারিত হয়। লাইক্রার বদৌলতে ১৯৯০-এর দশকের শুরুর দিকে এ ধরনের বিকিনি তৈরি হয়। আস্তে আস্তে ইউরোপে বিভিন্ন সকৈতে এ ধরনের বিকিনি জনপ্রিয় হয়ে ওঠে। সমুদ্র সৈকতগুলোর মধ্যে আছে, সেইন্ট ট্রোপেজ, মারাবেল্লা, মাইকোনোস, এবং ইবিজা।

মনোকিনি
স্লিং বিকিনি
স্ট্রিং বিকিনি
ভেলকিনি